ཤེས་རབ་མིག་

ཤེས་རབ་མིག་ཅེས་པ་ནི་སྤྱོད་འཇུག་གི་འགྲེལ་བཤད་སྐོར་ལ་བོད་ཀྱི་མཁས་པ་རྣམས་ཀྱིས་བེད་སྤྱོད་བྱས་པའི་ཆོས་ཀྱི་ཐ་སྙད་ཅིག་ཡིན། འདི་ལ་སྤྱིར་སྟོང་ཉིད་རྟོགས་པའི་ཤེས་རབ་ཀྱིས་ཉོན་མོངས་པའི་རང་བཞིན་བལྟས་ཏེ་སྤང་བར་བྱེད་པའི་ཤེས་རབ་ལ་ཟེར། "གཉེན་པོ་སྟོང་ཉིད་རྟོགས་པའི་ཤེས་རབ་ཀྱི་མིག་གིས་བལྟས་པའམ་བརྟགས་ཤིང་དཔྱད་ནས་དེའི་ས་བོན་སྤོང་བའི་སྒོ་ནས་སྤང་བར་བྱ་བ་"ཐུབ་བསྟན་ཆོས་གྲགས། སྤྱོད་འཇུག་གི་འགྲེལ་བཤད་རྒྱལ་སྲས་ཡོན་ཏན་བུམ་བཟང་། ཤིང་དཔར།ཞེས་པ་ལྟར་སྟོང་ཉིད་རྟོགས་པའི་ཤེས་རབ་འདིས་ཉོན་མོངས་པའི་ས་བོན་སྤོང་བར་བྱེད་པ་ལ་ཤེས་རབ་མིག་ཅེས་འདོགས།
རང་བཞིན་མེད་པར་རྟོགས་པའི་ཤེས་རབ།
ཉོན་མོངས་པ་རྣམས་ལ་བརྟགས་ཤིང་དཔྱད་ན་གཞོམ་སླ་བ་ཡིན་པར་གསུངས་ཏེ། "ཆགས་སོགས་ཉོན་མོངས་པ་རྣམས་ལ་བརྟགས་ཤིང་དཔྱད་ན་གཞོམ་སླ་བས་སྨད་པའི་ཚིག་གིས་ཉོན་མོངས་ཞེས་ངན་པ་ཐ་ཆད་རྣམས་ནི་རང་བཞིན་མེད་པར་ཤེས་པའི་ཤེས་རབ་ཀྱི་མིག་གིས་བལྟས་ནས་མུན་ཁུང་དུ་ཉི་མ་ཤར་བས་མུན་པ་བཞིན་དུ་སྤང་བར་བྱས་ཏེ"མཁན་པོ་ཀུན་དཔལ། སྤྱོད་འཇུག་གི་ཚིག་འགྲེལ་འཇམ་དབྱངས་བླ་མའི་ཞལ་ལུང་། ཤིང་དཔར། ཞེས་གསུངས་པ་ལྟར་རང་བཞིན་མེད་པར་ཤེས་པའི་ཤེས་རབ་ཀྱིས་ཉོན་མོངས་པ་སྤང་བར་བྱེད།
ཉོན་མོངས་པའི་ས་བོན་སྤང་བ།
ཤེས་རབ་མིག་གིས་ཉོན་མོངས་པའི་ས་བོན་རྩ་བ་ནས་སྤང་བར་བྱེད་པར་གསུངས་ཏེ། "སྟོང་ཉིད་རྟོགས་པའི་ཤེས་རབ་ཀྱི་མིག་གིས་ཉོན་མོངས་པའི་ས་བོན་སྤང་བ་ལ་འབད་དེ་སྤངས་ནས་"རྒྱལ་ཚབ་དར་མ་རིན་ཆེན། སྤྱོད་འཇུག་གི་རྣམ་བཤད་རྒྱལ་སྲས་འཇུག་ངོགས། ཤིང་དཔར། ཞེས་པ་ལྟར་ཤེས་རབ་ཀྱི་མིག་གིས་ཉོན་མོངས་པའི་ས་བོན་སྤང་བར་བྱེད། ས་བོན་རྩ་བ་ནས་སྤངས་ནས། "བདག་གི་ཡིད་ལས་བསད་ནས་གང་དུ་འགྲོ་བར་འགྱུར་རྟེན་གང་དུ་གནས་ནས་ནུས་པ་རྙེད་པ་དང་བདག་ལ་གནོད་པ་བྱ་བའི་ཕྱིར་འོང་སྟེ། མི་སྲིད་པའི་ཕྱིར་རོ། །"རྒྱལ་ཚབ་དར་མ་རིན་ཆེན། སྤྱོད་འཇུག་གི་རྣམ་བཤད་རྒྱལ་སྲས་འཇུག་ངོགས། ཤིང་དཔར།ཞེས་པ་ལྟར་ཉོན་མོངས་པ་ཡང་སླར་ཡོང་མི་སྲིད།
སྒྱུ་མ་ལྟ་བུའི་རང་བཞིན། 
ཉོན་མོངས་པ་རྣམས་ནི་བརྟགས་ན་གནོད་བྱེད་དུ་མ་གྲུབ་ཀྱང་གནོད་བྱེད་དུ་སྣང་བར་གསུངས་ཏེ། "བརྟགས་ན་གནོད་བྱེད་དུ་མ་གྲུབ་ལ་གནོད་བྱེད་དུ་སྣང་བས་འདི་ནི་སྒྱུ་མ་དང་འདྲ་སྟེ། སྣང་ཡང་བདེན་པ་མེད་པ་དེའི་ཕྱིར་སྤོང་མི་ནུས་སྙམ་པའི་སྙིང་ལ་འཇིགས་པ་སྤོངས་ལ་ཤེས་རབ་བསྐྱེད་པའི་ཕྱིར་བརྩོན་པ་སྟེན་ཅིག"རྒྱལ་སྲས་ཐོགས་མེད་བཟང་པོ། སྤྱོད་འཇུག་གི་འགྲེལ་པ་ལེགས་བཤད་རྒྱ་མཚོ། ཤིང་དཔར།ཅེས་གསུངས།
གནས་པའི་རྟེན་མེད་པ།
ཉོན་མོངས་པ་ཡུལ་དང་དབང་པོ་ལ་སོགས་པར་གནས་པ་མིན་པར་གསུངས་ཏེ། "ཉོན་མོངས་རྣམས་ནི་ཡུལ་གཟུགས་སོགས་ན་མི་གནས་མིག་གི་དབང་པོ་ལ་སོགས་པའི་ཚོགས་པ་ལ་གནས་པ་མིན་ཏེ། དེ་དག་ཡོད་ཀྱང་མེད་པ་སྲིད་པས་སོ། །དེ་དག་ལས་གཞན་ནའང་ཡོད་པ་མིན་ཏེ་མ་དམིགས་པས་སོ། །"རྒྱལ་སྲས་ཐོགས་མེད་བཟང་པོ། སྤྱོད་འཇུག་གི་འགྲེལ་པ་ལེགས་བཤད་རྒྱ་མཚོ། ཤིང་དཔར།ཞེས་གསུངས།
བསྡུས་དོན
ཤེས་རབ་མིག་ཞེས་པ་ནི་སྟོང་ཉིད་རྟོགས་པའི་ཤེས་རབ་ཀྱིས་ཉོན་མོངས་པའི་རང་བཞིན་བལྟས་ཏེ་དེ་དག་གི་ས་བོན་རྩ་བ་ནས་སྤང་བར་བྱེད་པའི་ཤེས་རབ་ལ་ཟེར། ཉོན་མོངས་པ་རྣམས་ནི་ཡུལ་དང་དབང་པོ་སོགས་སུ་གནས་པ་མིན་ཞིང་སྒྱུ་མ་ལྟ་བུར་སྣང་ཡང་བདེན་པ་མེད་པས་ཤེས་རབ་ཀྱི་མིག་གིས་བལྟས་ན་རང་བཞིན་མེད་པར་རྟོགས་ཏེ་ས་བོན་རྩ་བ་ནས་སྤང་ཐུབ་པ་ཡིན།
ལུང་ཁུངས